Diari Oficial de la Generalitat Valenciana


Sumari del DOGV 3218, del 06-04-1998 (1998/2591)

ORDRE de 26 de març de 1998, de la Conselleria de Medi Ambient, per la qual es fa públic la línia de subvenció i l'import global màxim que finança per a 1998 les activitats de voluntariat ambiental.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3218

Data del DOGV
:   06-04-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/2591


Data del document
:   26-03-1998

Organisme emissor
:   Conselleria de Medi Ambient

Tipus de document
:   Ordre

Anàlisi jurídica

ORDRE de 26 de març de 1998, de la Conselleria de Medi Ambient, per la qual es fa públic la línia de subvenció i l'import global màxim que finança per a 1998 les activitats de voluntariat ambiental. [1998/X2591]
  
L'Ordre de 4 de desembre de 1996, de la Conselleria d'Agricultura i Medi Ambient, va establir un règim de subvencions destinades a la realització d'activitats de voluntariat ambiental i es va convocar la concessió d'ajudes per a l'exercici de 1998.
  
L'article primer de l'esmentada ordre estableix que la dotació anual per a establir un règim d'ajudes dependrà de l'assignació que, per a aquest règim d'ajudes, establisquen les corresponents lleis de pressupostos.
  
Donat que l'article 47.11 del text refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, exigeix com a contingut de les bases reguladores de les subvencions gestionades per la Generalitat Valenciana fixar l'import global màxim, com també la línia pressupostària, i en l'exercici de les funcions que tinc atribuïdes,
  
ORDENE
  
Article 1
  
Les activitats de voluntariat ambiental, regulades per l'Ordre de 4 de desembre de 1996, de la Conselleria d'Agricultura i Medi Ambient, es finançaran a càrrec del capítol IV, secció 14, servei 03, programa 442.40, línia 1337 dels pressupostos de la Generalitat Valenciana, amb un import global màxim de 01.485.730 pessetes, per a 1998.
  
Article 2
  
La forma de pagament per a la convocatòria de 1998, d'acord amb la Llei de Pressupostos d'aquest any, s'adaptarà a les següents modalitats:
  
El pagament de les ajudes s'efectuarà després de l'aprovació dels justificants presentats pel beneficiari amb la periodicitat que considere oportuna i sempre en un percentatge no inferior al 25% del total de la subvenció.
  
Els beneficiaris podran sol·licitar una bestreta en un percentatge mai no superior al 80% del total de la subvenció, i el pagament de les ajudes s'efectuarà segons el règim següent:
  
- Fins a un 40% de l'import de la subvenció es lliurarà una vegada concedida i aprovada l'ajuda.
  
- La resta, fins el 80% esmentat, es pagarà després de la comprovació de la correcta aplicació de la suma lliurada a l'actuació objecte de subvenció, segons la revisió realitzada pels serveis tècnics de la Conselleria de Medi Ambient, que expediran un certificat en aquest sentit.
  
- La resta es pagarà només es justifique pel beneficiari el compliment d'allò convingut, la presentació de la memòria final d'activitat i el pagament de la totalitat de despeses originades per les activitats subvencionades, com també la devolució de qualsevol material que haguera sigut cedit per la Generalitat Valenciana per a la realització de l'activitat.
  
DISPOSICIÓ FINAL
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 26 de març de 1998
  
El conseller de Medi Ambient,
  
JOSÉ MANUEL CASTELLÁ ALMIÑANA